Publication: Magyar Közlöny
Issue: MK-2003-59 (Year: 2003, Number: 59)
Era: 1990-2004
Section: alkotott 15/1999. (VII. 1.) számú önkormányzati rendelet
Paragraph Index: 99

(2)—(6) bekezdésében szabályozott véleményeztetési eljárás nélkül építési szabályzat nem fogadható el. Mindezeket figyelembe véve az Alkotmánybíróság megállapította, hogy a képviselõ-testület törvénysértõ módon fogadta el az Ör.-t. A képviselõ-testület eljárása során olyan garanciális eljárási szabályokat hagyott figyelmen kívül, amelyek — betartásuk esetén — érdemben befolyásolhatták volna a rendeletben foglalt építési elõírások tartalmát, ezért az Alkotmánybíróság az Ör.-t megsemmisítette. Az Alkotmánybíróság megkeresésére adott válaszában a kerület polgármestere jelezte, hogy a helyi építési szabályzat elõkészítése folyamatban van, és a törvényes eljárási rendben elõkészített kerületi építési szabályzatról szóló rendeletet elõreláthatóan 2003. második félévében fogja elfogadni a képviselõ-testület. A jogbiztonsághoz fûzõdõ

Source: https://magyarkozlony.hu/hivatalos-lapok/e65d4391db6697cb70bd17afdaa28e4c03265618/dokumentumok/1b3f23fc48d2100987120e8d6c7eaafc0bfca44a/letoltes